Aslak Nils Sara

Aslak Nils Sara (født 5. mars 1934 i Karasjok, død 12. januar 1996 i Kautokeino) var en samisk kjemiker og organisasjonsmann. Han medvirket til oppbyggingen av Nordisk Samisk Institutt og i en rekke samepolitiske organisasjoner.

Sara tok cand.real.-graden ved UiO i 1969 med hovedfag i kjemi. Han arbeidet deretter som forskningsassistent og vitenskapelig assistent ved UiO, før han 1972–1973 var avdelingsingeniør ved Miljøverndepartementet.

I 1973 ble Sara leder for Nordisk Samisk Institutt i Kautokeino. i 1986 gikk han over til en stilling i Reindriftens fagselskap A/L Bajos, før han avsluttet yrkeskarrieren som direktør ved Samisk høgskole fra 1994 frem til sin død. 

Sara var leder for Oslo Sámiid Searvi fra 1967 til 1970, og styremedlem i Norske Samers Riksforbund 1968–1971. Fra 1980 til 1989 var han leder for Norsk Sameråd. Sara var medlem i Rådet til Verdensrådet for urbefolkninger (WCIP) fra starten av rådet i 1975 til 1991. Han var også aktiv i lokalpolitikken for Venstre i Kautokeino, og satt i kommunestyret 1991–1995. 

Sara mottok Nordisk Sameråds ærespris 1995.

 Referanser 

 Kilder 


Kategori:Norske kjemikere
Kategori:Norske foreningspersoner
Kategori:Norske skoleledere
Kategori:Samer
Kategori:Lokalpolitikere i Kautokeino
Kategori:Venstre-politikere i Finnmark
Kategori:Personer fra Karasjok kommune